تورکمنیستان‌دا 12 فوریه‌ده دولت باشقان‌لیغی سئچیمی کئچیریله‌جک.
اؤلکه خاریجینده یاشایان تورکمنیستان وطنداش‌لاری اوچون سس وئرمه ایشلری باشلادی.
سئچیمه ایلک دفعه 3 سیاسی پارتی‌نین نامیزدلری قاتیلیر.
سئچیمده تورکمنیستان دموکرات پارتیسین‌دن نامیزد گؤستریلن موجود دولت باشقانی قوربانقولو بردی محمدوو داخیل 9 نامیزد یاریشیر.
تورکمنیستاندا کئچن ایل آنایاسایا گتیریلن دوزنلمه ایله دولت باشقانی‌نین مسئولیت مدتی 5 ایلدن 7 ایله یوکسلدیلدی.
بون‌دان باشقا، دولت باشقانی اوچون 70 یاش حدی ده قالدیریلدی.
سئچیم، هم میلی موشاهیدچی‌لر هم ده مختلیف بین الخالق تشکیلات‌لاردان دعوت ائدیلن نماینده‌لر طرفین‌دن ایزلنیله‌جک.
